पोखरा, २८ असोज । बिग एफएमले महान पर्व बडादशँैको अवसर पारेर घटस्थापनाको दिनदेखि सुरु गरेको रेडियो गेम ‘महा आजिजा’ खेल्ने श्रोताको संख्या बढ्दो छ । २० हजारसम्म जित्न सक्ने भएपनि ५ हजारभन्दा बढी अहिलेसम्म कुनै पनि सहभागीले जित्न सकेका छैनन् ।
‘पैसाको खेल रेडियोमा’ भन्ने थिममा खेलाइएको यो रेडियो गेम शोमा प्रश्नको उत्तर मिलाउँदै गएको खण्डमा एकै जनाले २० हजार सम्म जित्न सक्नेछन् । यसका लागि विभिन्न चरण पार गर्नुपर्नेछ । भोलि असोज २९ गतेसम्म चल्ने ‘महा आजिजा’ लाई यो पटक कालिगण्डकी अक्सिजन ग्याँस प्रालिले मुख्य प्रायोजन गरेको छ ।
रेडियो गेम शो ‘महा–आजिजा’ अन्तरगत सहभागी हुने स्रोताहरुले हरेक दिन पैसा जित्ने मौका पाउनेछन् । अहिलेसम्म चार जनाले जनही ५ हजार जितेका छन् । पाँचौ दिन आज कपिल पोखरेल र अनुष्का पौडेलले ५–५ हजार जिते । सागर खत्री प्रकाश र रामकृष्ण सुवेदीले पनि जनही पाँच हजार जितिसकेका छन् । नविना पोखरेलले २ हजार जितेकी छिन् ।